Etter bydelsreformen i 2001 ble Knappen innlemmet i Fyllingsdalen bydel. Barna sokner likevel fortsatt til Søreide skole på barnetrinnet og Rå skole på ungdomstrinnet. Knappen hører til Søreide kirkesogn og er betjent av Søreide kirke. Beboerne ser på seg selv, i likhet med beboere fra resten av områdene som er skilt ut fra Fana (Ytrebygda, Bønes og Strømme) som fanabuer, og det er vanlig med Fanabunad til konfirmasjonen.